Europarlamentarul Monica Macovei a afirmat duminică seara, în emisiunea „Actualitatea Românească”, de pe B1 TV, că este un nou puci toată povestea cu fratele președintelui Traian Băsescu, acuzat că ar fi luat mită de la fiul lui Bercea Mondial.



„Sunt convinsă că președintele nu a intervenit și nu a luat bani. Poate că numele lui a fost invocat. Ținta lui Voiculescu din nou este președintele. Nu este întâmplător că au apărut aceste secvențe înainte de termenul lui Voiculescu, pe 1 iulie, care numără zilele până la decizia definitivă”, a spus Monica Macovei.



Potrivit acesteia, „Dan Voiculescu ar face absolut orice ca să scape de această condamnare”.



„Putem să numim acest caz un nou puci”, consideră Monica Macovei.



„Sunt convinsă că Bercea nu știa cum o cheama pe președinta ÎCCJ, e clar că i s-a spus ce să spună”, a mai spus europarlamentarul.





Macovei: Povestea cu Mircea Băsescu este un nou puci